ಹಾರರ್ ಮೂವಿ ಖ್ಯಾತಿಯ ನಟಿ ಕೊರೊನಾಗೆ ಬಲಿ

ಲಂಡನ್: ಕೊರೊನಾ ವೈರಸ್‍ಗೆ ಈಗಾಗಲೇ ಭಾರತದಲ್ಲಿ ಸಾವಿರಾರು ಮಂದಿ ಮೃತಪಟ್ಟಿದ್ದಾರೆ. ಇದೀಗ ಬ್ರಿಟನ್‍ನ ಹಾರರ್ ಸಿನಿಮಾ ಖ್ಯಾತಿಯ ನಟಿಯೊಬ್ಬರು ಕೊರೊನಾ ವೈರಸ್‍ನಿಂದಾಗಿ ಮೃತಪಟ್ಟಿದ್ದಾರೆ.

ಹಿಲರಿ ಹೀತ್ ಕೊರೊನಾ ವೈರಸ್‍ನಿಂದ ಸಾವನ್ನಪ್ಪಿದ್ದಾರೆ. ಇವರಿಗೆ 74 ವರ್ಷ ವಯಸ್ಸಾಗಿತ್ತು. ಹಿಲರಿ ಹೀತ್ ಕೊರೊನಾ ವೈರಸ್‍ನಿಂದ ಮೃತಪಟ್ಟಿರುವ ಬಗ್ಗೆ ಅವರ ದತ್ತು ಮಗ ಅಲೆಕ್ಸ್ ವಿಲಿಯಮ್ಸ್ ಸ್ಪಷ್ಟಪಡಿಸಿದ್ದಾರೆ.

ತಾಯಿ ಹಿಲರಿ ಹೀತ್ ಕೊರೊನಾ ವೈರಸ್‍ನಿಂದಲೇ ಸಾವನ್ನಪ್ಪಿದ್ದಾರೆ ಎಂದು ಅಲೆಕ್ಸ್ ಅವರು ಫೇಸ್‍ಬುಕ್‍ನಲ್ಲಿ ಪೋಸ್ಟ್ ಮಾಡುವ ಮೂಲಕ ತಿಳಿಸಿದ್ದಾರೆ.

ನಟಿ ಹಿಲರಿ ಹೀತ್ ಅವರು ಹಾರರ್ ಸಿನಿಮಾ ‘ವಿಚ್‍ಫೈಂಡರ್ ಜನರಲ್’ ಮೂಲಕ ತುಂಬಾ ಖ್ಯಾತಿ ಪಡೆದಿದ್ದರು. ಹಿಲರಿ ಹೀತ್ ಅವರು ನಟನೆಯ ಜೊತೆಗೆ ನಿರ್ಮಾಪಕರಾಗಿಯೂ ಕೆಲಸ ಮಾಡಿದ್ದಾರೆ. ‘ಆನ್ ಆವ್‍ಫುಲ್ ಬಿಗ್ ಅಡ್ವೇಂಚರ್’, ‘ನಿಲ್ ಬೈ ಮೌತ್’ ಸೇರಿ ಇನ್ನೂ ಕೆಲವು ಸಿನಿಮಾಗಳಿಗೆ ಅವರು ಸಹ ನಿರ್ಮಾಪಕರಾಗಿದ್ದರು.